בראשית פרק לט: יוסף בבית פוטיפר

מבוא

אחר מכירתו, מגיע יוסף לבית פוטיפר המצרי, שם הוא שב ומתגדל. אולם הקב"ה שב ומזמן לו ניסיון, בדמותה של אשת פוטיפר, בעקבותיו כינו חז"ל את יוסף: 'יוסף הצדיק'.

שאלה מכוונות למידה

א. דווקא בניכר מתגלה יוסף כיוסף הצדיק - מה מלמד אותנו הפרק על דמותו של יוסף?

ב. יוסף עמד בניסיון: מנין שאב את הכוח לעשות זאת?

|  |
| --- |
| עלייתו של יוסף בבית פוטיפר |

בראשית לט

(א) וְיוֹסֵף הוּרַד מִצְרָיְמָה וַיִּקְנֵהוּ פּוֹטִיפַר סְרִיס פַּרְעֹה שַׂר הַטַּבָּחִים אִישׁ מִצְרִי מִיַּד הַיִּשְׁמְעֵאלִים אֲשֶׁר הוֹרִדֻהוּ שָׁמָּה:

(ב) וַיְהִי ה' אֶת יוֹסֵף וַיְהִי אִישׁ מַצְלִיחַ וַיְהִי בְּבֵית אֲדֹנָיו הַמִּצְרִי:

(ג) וַיַּרְא אֲדֹנָיו כִּי ה' אִתּוֹ וְכֹל אֲשֶׁר הוּא עֹשֶׂה ה' מַצְלִיחַ בְּיָדוֹ:

(ד) וַיִּמְצָא יוֹסֵף חֵן בְּעֵינָיו וַיְשָׁרֶת אֹתוֹ וַיַּפְקִדֵהוּ עַל בֵּיתוֹ וְכָל יֶשׁ לוֹ נָתַן בְּיָדוֹ:

(ה) וַיְהִי מֵאָז הִפְקִיד אֹתוֹ בְּבֵיתוֹ וְעַל כָּל אֲשֶׁר יֶשׁ לוֹ

וַיְבָרֶךְ ה' אֶת בֵּית הַמִּצְרִי בִּגְלַל יוֹסֵף וַיְהִי בִּרְכַּת ה' בְּכָל אֲשֶׁר יֶשׁ לוֹ בַּבַּיִת וּבַשָּׂדֶה:

(ו) וַיַּעֲזֹב כָּל אֲשֶׁר לוֹ בְּיַד יוֹסֵף וְלֹא יָדַע אִתּוֹ מְאוּמָה כִּי אִם הַלֶּחֶם אֲשֶׁר הוּא אוֹכֵל וַיְהִי יוֹסֵף יְפֵה תֹאַר וִיפֵה מַרְאֶה:

"וַיַּרְא אֲדֹנָיו כִּי ה' אִתּוֹ" (פסוק ג)

|  |  |
| --- | --- |
| בראשית לט, ג  וַיַּרְא אֲדֹנָיו כִּי ה' אִתּוֹ וְכֹל אֲשֶׁר הוּא עֹשֶׂה ה' מַצְלִיחַ בְּיָדוֹ: | |
| **רש"י**  כי ה' אתו - שם שמים שגור בפיו. | **🗷 רמב"ן**  כי ה' אתו - שם שמים שגור בפיו לשון רש"י. ואינו נראה, אבל "וירא אדוניו כי ה' אתו" כי **יצליחו** מעשיו בכל עת יותר מכל אדם וידע כי מאת אלוהים היא לו, וכן: "ראה ראינו כי היה ה' עימך" (בראשית כו, כח). |

1. עיין בפסוק ג, ובדברי רש"י ורמב"ן וענה:

א. מהו הקושי בפסוק אליו מתייחסים רש"י ורמב"ן?

ב. (1) כיצד מיישב רש"י קושי זה?

(2) הבא ראיה לרש"י מהמקורות הבאים: ל"ט, ט; מ', ח; מ"א, טז; מ"ה, ח. פרט את הראיות.

🗷 ג. (1) כיצד מיישב הרמב"ן קושי זה?

(2) הסבר את הראיות שיש להביא לפירושו של הרמב"ן מפסוק ג עצמו, ומבראשית כו, כח.

* "וַיְהִי יוֹסֵף יְפֵה תֹאַר וִיפֵה מַרְאֶה" (פסוק ו)

|  |  |
| --- | --- |
| בראשית לט, ו-ז  (ו) וַיַּעֲזֹב כָּל אֲשֶׁר לוֹ בְּיַד יוֹסֵף וְלֹא יָדַע אִתּוֹ מְאוּמָה כִּי אִם הַלֶּחֶם אֲשֶׁר הוּא אוֹכֵל **וַיְהִי יוֹסֵף יְפֵה תֹאַר וִיפֵה מַרְאֶה**:  (ז) וַיְהִי אַחַר הַדְּבָרִים הָאֵלֶּה וַתִּשָּׂא אֵשֶׁת אֲדֹנָיו אֶת עֵינֶיהָ אֶל יוֹסֵף וַתֹּאמֶר שִׁכְבָה עִמִּי: | |
| **🗷 רש"י**  ויהי יוסף יפה תואר - כיון שראה עצמו מושל, התחיל אוכל ושותה ומסלסל בשערו, אמר הקדוש ברוך הוא אביך מתאבל ואתה מסלסל בשערך, אני מגרה בך את הדוב, מיד ותשא אשת אדוניו וגו' - כל מקום שנאמר "אחר" סמוך[[1]](#footnote-1). | **🗷 רמב"ן**  ויהי יוסף יפה תאר ויפה מראה - הזכיר זה בכאן לומר כי בעבור יופיו נשאה אשת אדוניו אליו את עיניה. |

1. עיין בפסוק ו, וענה:

א. מהו הקושי בפסוק ו שאליו מתייחסים רש"י ורמב"ן בפירושיהם?

ב. כיצד כל אחד מהפרשנים מיישב את הקושי?

ג. מה ההבדל בין שני הפירושים ביישוב הקושי?

|  |
| --- |
| יוסף ואשת פוטיפר |

בראשית לט

(ז) וַיְהִי אַחַר הַדְּבָרִים הָאֵלֶּה וַתִּשָּׂא אֵשֶׁת אֲדֹנָיו אֶת עֵינֶיהָ אֶל יוֹסֵף וַתֹּאמֶר שִׁכְבָה עִמִּי:

(ח) וַיְמָאֵן וַיֹּאמֶר אֶל אֵשֶׁת אֲדֹנָיו הֵן אֲדֹנִי לֹא יָדַע אִתִּי מַה בַּבָּיִת וְכֹל אֲשֶׁר יֶשׁ לוֹ נָתַן בְּיָדִי:

(ט) אֵינֶנּוּ גָדוֹל בַּבַּיִת הַזֶּה מִמֶּנִּי וְלֹא חָשַׂךְ מִמֶּנִּי מְאוּמָה כִּי אִם אוֹתָךְ בַּאֲשֶׁר אַתְּ אִשְׁתּוֹ

וְאֵיךְ אֶעֱשֶׂה הָרָעָה הַגְּדֹלָה הַזֹּאת וְחָטָאתִי לֵאלֹהִים:

(י) וַיְהִי כְּדַבְּרָהּ אֶל יוֹסֵף יוֹם יוֹם וְלֹא שָׁמַע אֵלֶיהָ לִשְׁכַּב אֶצְלָהּ לִהְיוֹת עִמָּהּ:

(יא) וַיְהִי כְּהַיּוֹם הַזֶּה וַיָּבֹא הַבַּיְתָה לַעֲשׂוֹת מְלַאכְתּוֹ וְאֵין אִישׁ מֵאַנְשֵׁי הַבַּיִת שָׁם בַּבָּיִת:

(יב) וַתִּתְפְּשֵׂהוּ בְּבִגְדוֹ לֵאמֹר שִׁכְבָה עִמִּי וַיַּעֲזֹב בִּגְדוֹ בְּיָדָהּ וַיָּנָס וַיֵּצֵא הַחוּצָה:

(יג) וַיְהִי כִּרְאוֹתָהּ כִּי עָזַב בִּגְדוֹ בְּיָדָהּ וַיָּנָס הַחוּצָה:

(יד) וַתִּקְרָא לְאַנְשֵׁי בֵיתָהּ וַתֹּאמֶר לָהֶם לֵאמֹר רְאוּ הֵבִיא לָנוּ אִישׁ עִבְרִי לְצַחֶק בָּנוּ בָּא אֵלַי לִשְׁכַּב עִמִּי וָאֶקְרָא בְּקוֹל גָּדוֹל:

(טו) וַיְהִי כְשָׁמְעוֹ כִּי הֲרִימֹתִי קוֹלִי וָאֶקְרָא וַיַּעֲזֹב בִּגְדוֹ אֶצְלִי וַיָּנָס וַיֵּצֵא הַחוּצָה:

(טז) וַתַּנַּח בִּגְדוֹ אֶצְלָהּ עַד בּוֹא אֲדֹנָיו אֶל בֵּיתוֹ:

(יז) וַתְּדַבֵּר אֵלָיו כַּדְּבָרִים הָאֵלֶּה לֵאמֹר בָּא אֵלַי הָעֶבֶד הָעִבְרִי אֲשֶׁר הֵבֵאתָ לָּנוּ לְצַחֶק בִּי:

(יח) וַיְהִי כַּהֲרִימִי קוֹלִי וָאֶקְרָא וַיַּעֲזֹב בִּגְדוֹ אֶצְלִי וַיָּנָס הַחוּצָה:

(יט) וַיְהִי כִשְׁמֹעַ אֲדֹנָיו אֶת דִּבְרֵי אִשְׁתּוֹ אֲשֶׁר דִּבְּרָה אֵלָיו לֵאמֹר כַּדְּבָרִים הָאֵלֶּה עָשָׂה לִי עַבְדֶּךָ וַיִּחַר אַפּוֹ:

(כ) וַיִּקַּח אֲדֹנֵי יוֹסֵף אֹתוֹ וַיִּתְּנֵהוּ אֶל בֵּית הַסֹּהַר מְקוֹם אֲשֶׁר אסורי אֲסִירֵי הַמֶּלֶךְ אֲסוּרִים וַיְהִי שָׁם בְּבֵית הַסֹּהַר:

(כא) וַיְהִי ה' אֶת יוֹסֵף וַיֵּט אֵלָיו חָסֶד וַיִּתֵּן חִנּוֹ בְּעֵינֵי שַׂר בֵּית הַסֹּהַר:

(כב) וַיִּתֵּן שַׂר בֵּית הַסֹּהַר בְּיַד יוֹסֵף אֵת כָּל הָאֲסִירִם אֲשֶׁר בְּבֵית הַסֹּהַר וְאֵת כָּל אֲשֶׁר עֹשִׂים שָׁם הוּא הָיָה עֹשֶׂה:

(כג) אֵין שַׂר בֵּית הַסֹּהַר רֹאֶה אֶת כָּל מְאוּמָה בְּיָדוֹ בַּאֲשֶׁר ה' אִתּוֹ וַאֲשֶׁר הוּא עֹשֶׂה ה' מַצְלִיחַ: ס

****ניסיונות אשת פוטיפר ליצור קשר עם יוסף וסירובו****

1. עיין בפסוקים ז-ט, וענה:

א. מהן שני הנימוקים שמעלה יוסף כאשר הוא מסרב להצעת אשת פוטיפר? צטט והסבר בלשונך.

ב. מה ההבדל העקרוני בין שני הנימוקים.

****יוסף הצדיק הועמד בפני ניסיון קשה עם אשת פוטיפר ועמד בו****

סוטה דף לו עמוד ב (מובא בקיצור גם ברש"י על פסוק יא)

"ותתפשהו בבגדו לאמר" וגו' - באותה שעה באתה (באה) דיוקנו של אביו ונראתה לו בחלון, אמר לו: יוסף, עתידין אחיך שיכתבו על אבני אפוד ואתה ביניהם, רצונך שימחה שמך מביניהם ותקרא רועה זונות?

1. א. לפי חז"ל, הסבר בלשונך מה סייע ליוסף להתמודד עם הנסיון זה? (שני דברים).

ב. הצע הסבר לדברי חז"ל בדרך אנושית-ארצית ולא בדרך אלוקית-ניסית.

* שלוש גרסאות לסיפור המעשה של יוסף ואשת פוטיפר

|  |  |  |
| --- | --- | --- |
| **המקרה**  **כפי שקרה באמת** | **המקרה**  **כפי שאשת פוטיפר מספרת לאנשי ביתה** | **המקרה**  **כפי שאשת פוטיפר מספרת לבעלה** |
| [(יא)](file:///C:\Program%20Files\תורת%20אמת%202.0\Temp\his_temp_1_3.htm#בראשית פרק-לט-{יא}!#בראשית פרק-לט-{יא}!) וַיְהִי כְּהַיּוֹם הַזֶּה וַיָּבֹא הַבַּיְתָה ַעֲשׂוֹת מְלַאכְתּוֹ וְאֵין אִישׁ מֵאַנְשֵׁי הַבַּיִת שָׁם בַּבָּיִת: | וַתֹּאמֶר לָהֶם לֵאמֹר | [(טז)](file:///C:\Program%20Files\תורת%20אמת%202.0\Temp\his_temp_1_3.htm#בראשית פרק-לט-{טז}!#בראשית פרק-לט-{טז}!) וַתַּנַּח בִּגְדוֹ אֶצְלָהּ עַד בּוֹא אֲדֹנָיו אֶל בֵּיתוֹ:  [(יז)](file:///C:\Program%20Files\תורת%20אמת%202.0\Temp\his_temp_1_3.htm#בראשית פרק-לט-{יז}!#בראשית פרק-לט-{יז}!) וַתְּדַבֵּר אֵלָיו כַּדְּבָרִים הָאֵלֶּה לֵאמֹר |
| [(יב)](file:///C:\Program%20Files\תורת%20אמת%202.0\Temp\his_temp_1_3.htm#בראשית פרק-לט-{יב}!#בראשית פרק-לט-{יב}!) וַתִּתְפְּשֵׂהוּ בְּבִגְדוֹ לֵאמֹר שִׁכְבָה עִמִּי  וַיַּעֲזֹב בִּגְדוֹ בְּיָדָהּ  וַיָּנָס וַיֵּצֵא הַחוּצָה:  [(יג)](file:///C:\Users\Program%20Files\תורת%20אמת%202.0\Temp\his_temp_1_3.htm#בראשית פרק-לט-{יג}!#בראשית פרק-לט-{יג}!) וַיְהִי כִּרְאוֹתָהּ כִּי עָזַב בִּגְדוֹ בְּיָדָהּ  וַיָּנָס הַחוּצָה:  [(יד)](file:///C:\Users\Program%20Files\תורת%20אמת%202.0\Temp\his_temp_1_3.htm#בראשית פרק-לט-{יד}!#בראשית פרק-לט-{יד}!) וַתִּקְרָא לְאַנְשֵׁי בֵיתָהּ | רְאוּ הֵבִיא לָנוּ אִישׁ עִבְרִי  לְצַחֶק בָּנוּ  בָּא אֵלַי לִשְׁכַּב עִמִּי  וָאֶקְרָא בְּקוֹל גָּדוֹל:  [(טו)](file:///C:\Program%20Files\תורת%20אמת%202.0\Temp\his_temp_1_3.htm#בראשית פרק-לט-{טו}!#בראשית פרק-לט-{טו}!) וַיְהִי כְשָׁמְעוֹ כִּי הֲרִימֹתִי קוֹלִי וָאֶקְרָא וַיַּעֲזֹב בִּגְדוֹ אֶצְלִי  וַיָּנָס וַיֵּצֵא הַחוּצָה: | בָּא אֵלַי הָעֶבֶד הָעִבְרִי אֲשֶׁר הֵבֵאתָ לָּנוּ  לְצַחֶק בִּי:  [(יח)](file:///C:\Program%20Files\תורת%20אמת%202.0\Temp\his_temp_1_3.htm#בראשית פרק-לט-{יח}!#בראשית פרק-לט-{יח}!) וַיְהִי כַּהֲרִימִי קוֹלִי וָאֶקְרָא  וַיַּעֲזֹב בִּגְדוֹ אֶצְלִי  וַיָּנָס הַחוּצָה: |

1. עיין בפסוקים יא-יח, וענה:

א. השווה בין סיפור המקרה כפי **שקרה באמת**, לבין הדרך שאשת פוטיפר מספרת זאת **לאנשי ביתה**. מצא שלושה (מתוך ארבעה) הבדלים, ונסה להסביר מדוע שינתה אשת פוטיפר את הסיפור.

ארבעת השינויים הללו מטרתם להוריד כל חשד ממנה ולחזק את גרסתה השקרית שיוסף ניסה לאנוס אותה.

|  |  |  |
| --- | --- | --- |
| **המקרה כפי שקרה**  **באמת** | **המקרה כפי שאשת פוטיפר**  **מספרת לאנשי ביתה** | **ההסבר לשינוי** |
| אשת פוטיפר ניסתה לכפות את עצמה על יוסף ודרשה ממנו שישכב איתה. | יוסף הוא זה שניסה לאנוס אותה, והיא התנגדה. | אמירת העובדות האמתיות יהפכו אותה לאשמה |
|  |  |  |
|  |  |  |
|  |  |  |

ב. השווה בין סיפור המקרה כפי שסופר על ידי אשת פוטיפר **לאנשי ביתה**, לבין הדרך בה היא מספרת זאת **לבעלה**. מצא שני ההבדלים ונסה להסביר את פשרם.

ההבדלים הללו מטרתם ליצור אהדה לטובתה אצל קהל היעד (אנשי ביתה ובעלה), ששומע אותה כך שדעת הקהל השומע יהיה לצידה ולא לצידו של יוסף.

|  |  |  |
| --- | --- | --- |
| **המקרה כפי שאשת פוטיפר**  **מספרת לאנשי ביתה** | **המקרה כפי שאשת פוטיפר**  **מספרת לבעלה** | **ההסבר לשינוי** |
|  |  |  |
|  |  |  |

* עונשו של יוסף

|  |  |
| --- | --- |
| בראשית לט  (יט) וַיְהִי כִשְׁמֹעַ אֲדֹנָיו אֶת דִּבְרֵי אִשְׁתּוֹ אֲשֶׁר דִּבְּרָה אֵלָיו לֵאמֹר כַּדְּבָרִים הָאֵלֶּה עָשָׂה לִי עַבְדֶּךָ וַיִּחַר אַפּוֹ:  (כ) וַיִּקַּח אֲדֹנֵי יוֹסֵף אֹתוֹ וַיִּתְּנֵהוּ אֶל בֵּית הַסֹּהַר מְקוֹם אֲשֶׁר אסורי אֲסִירֵי הַמֶּלֶךְ אֲסוּרִים וַיְהִי שָׁם בְּבֵית הַסֹּהַר: | |
| **🗷 ספורנו**  ויחר אפו - ...כי אמנם לא חרה אפו על יוסף בזה, שהאמין יותר לדברי יוסף, אבל נתנו בבית הסוהר להראות שהאמין לה לכבודה... | **🗷 אב"ע**  ויחר אפו - ואף על פי כן לא הרגו, כי בספק היה הדבר אצלו. |

1. פסוקים יט-כ מעוררים קושי: מדוע יוסף נענש בעונש יחסית קל והלא הוא הואשם בניסיון לבצע עבירה של גילוי עריות (גם בקרב הגויים זו נחשבה עברה חמורה ביותר)?

א. כיצד מיישבים קושי זה הספורנו והאב"ע?

ב. מה הביסוס התחבירי בפסוק יט, שמסייע לפירוש של הספורנו?

ג. על מי חרה אפו של פוטיפר לפי הספורנו, ועל מי חרה אפו לפי האב"ע?

1. לפי רש"י כל מקום שנאמר "אַחַר הדברים האלה" פירושו שהעניין הבא אירע בזמן סמוך אחר הדברים המוזכרים למעלה, וכל מקום שנאמר "אַחֲרֵי הדברים האלה", פירושו שהעניין הבא אירע בזמן מופלג ורחוק אחרי הדברים המוזכרים למעלה. [↑](#footnote-ref-1)